
Na temelju članka 119. Zakona o proračunu (Narodne novine broj: 144/21 ), članka 34. Statuta Grada Čazme (Službeni vjesnik broj: 13/21) i u smislu članka 13. Odluke o izvršavanju Proračuna Grada Čazme za 2023. godinu, Gradsko vijeće Grada Čazme na 15. sjednici održanoj 23. lipnja 2023. godine donosi 

ODLUKU
o kratkoročnom zaduženju Grada Čazme 

članak 1.
Ovom odlukom odobrava se  kratkoročno kreditno zaduženje Grada Čazme kod Erste&Steiermarkische Bank d.d. na rok od 12 mjeseci, sukladno ponudi od 20. lipnja 2023. godine na iznos do 600.000,00 eura.

Članak 2. 
Grad Čazma zadužiti će se pod slijedećim uvjetima
· Iznos kratkoročnog zaduženja: do 600.000,00 EUR
· Vrsta kredita: kratkoročno zaduženje – revolving kredit
· Kamatna stopa:3,70% godišnje, fiksna
· Obračun i naplata kamate: mjesečno
· Naknada na odobreni, a neiskorišteni iznos kredita: nema
· Jednokratna naknada: 0,20%
· Način otplate: jednokratno ili sukcesivno
· Zatezna kamata: zakonska zatezna kamata
· Rok korištenja kredita: 12 mjeseci
· Instrumenti osiguranja: zadužnica na odobreni iznos kredita

Članak 3.
Kratkoročno zaduženje koristiti će se za privremeno financiranje radova na asfaltiranju nerazvrstane ceste u Dapcima, dijela županijske ceste ŽC3128 kroz naselja Čazma, Suhaja, i Pobjenik te za obavljanje stručnog nadzora na izvedenim radovima do odobrenja sredstava od strane Ministarstva prometa, mora i infrastrukture temeljem natječaja Fonda solidarnosti Europske unije.

Članak 4.
Ovlašćuje se Gradonačelnik Grada Čazme za zaključivanje ugovora o kratkoročnom kreditu s Erste&Steiermarkische Bank d.d.

Člana 5.

Ova odluka stupa na snagu danom donošenja, a objaviti će se u ''Službenom vjesniku'' Grada Čazme


KLASA: 403-02/23-01/01
URBROJ: 2103-2-04/01-23-4
Čazma, 23. lipnja 2023.					            Predsjednik Gradskog vijeća

